Potrivit deputatului PSD Cluj, Horia Nasra, după protestele de aseară, cineva a încercat să incendieze sediul PSD Cluj de pe strada Eroilor.

Acesta a anunțat autoritățile iar două echipaje de la jandarmerie și politie s-au prezentat pentru a cerceta împrejurările prin care s-a efectuat vandalizarea sediului.

Din fericire, nimeni nu a fost rănit și nu există pagube majore.

Reprezentanții IPJ Cluj, confirmă cercetările: „A fost primită o sesizare telefonic. S-a sesizat faptul că în fața sediului PSD Cluj au fost arse mai multe ziare și ușa de acces a fost stropită cu benzină. Un echipaj de politie se află la locul respectiv pentru verificarea celor sesizate”.

Polițiștii au izolat etajul clădirii, unde se află sediul filialei județene a PSD.

Deputatul a precizat că nu este vorba de un caz izolat și că speră ca prin intermediul camerelor de supraveghere montate de Poliția Locală, în zonă, să poată fi identificați cei vinovați.